CELEX: 62021TN0386
Language: bg
Date: 2021-07-07 00:00:00
Title: Дело T-386/21: Жалба, подадена на 7 юли 2021 г. — Crédit agricole и Crédit agricole Corporate and Investment Bank/Комисия

23.8.2021   
            
            
               BG
            
            
               Официален вестник на Европейския съюз
            
            
               C 338/33
            
         
      Жалба, подадена на 7 юли 2021 г. — Crédit agricole и Crédit agricole Corporate and Investment Bank/Комисия
      (Дело T-386/21)
      (2021/C 338/42)
      Език на производството: английски
      
         Страни
      
      
         Жалбоподатели: Crédit agricole SA (Монруж, Франция), Crédit agricole Corporate and Investment Bank (Монруж) (представители: D. Beard, Barrister, и C. Hutton, Solicitor)
      
         Ответник: Европейска комисия
      
         Искания
      
      Жалбоподателите молят Общия съд:
      
                  —
               
               
                  да отмени (изцяло или частично) решение C(2021) 2871 на Европейската комисия от 28 април 2021 г.;
               
            
                  —
               
               
                  да отмени (изцяло или частично) глобата, наложена с решение C(2021) 2871 на Европейската комисия от 28 април 2021 г.;
               
            
                  —
               
               
                  да осъди Европейската комисия да предприеме необходимите мерки за изпълнение на решението на Общия съд, в съответствие с член 266 ДФЕС;
               
            
                  —
               
               
                  да осъди Европейската комисия да плати разноските, направени от жалбоподателите по тази жалба и във всички следващи фази на това производство.
               
            
         Основания и основни доводи
      
      Жалбоподателите изтъкват четири основания в подкрепа на жалбата.
      
                  1.
               
               
                  Първо основание: Комисията е допуснала фактически грешки и грешки при прилагане на правото, като е приела, че жалбоподателите са участвали в единно и продължено нарушение с оглед на предмета:
                  
                              —
                           
                           
                              Комисията е допуснала фактически грешки и грешки при прилагане на правото, като е приела, че твърдените категории обмен на информация като поведение представляват нарушения с оглед на предмета, които могат да формират част от твърдяно единно и продължено нарушение.
                           
                        
                              —
                           
                           
                              Комисията не е извършила необходимия анализ, позволяващ да се приеме, че е налице нарушение с оглед на предмета във връзка с твърдените категории поведение, свързано с координирането.
                           
                        
            
                  2.
               
               
                  Второ основание: Комисията е допуснала фактически грешки и грешки при прилагане на правото, като е приела, че жалбоподателите са участвали в общ план и че това твърдяно участие е било продължено:
                  
                              —
                           
                           
                              Комисията не е доказала, че жалбоподателите са участвали в общ план или им е било известно съществуването на такъв план.
                           
                        
                              —
                           
                           
                              Комисията не е доказала, че първият или вторият жалбоподател са участвали в продължено нарушение.
                           
                        
            
                  3.
               
               
                  Трето основание: Комисията е допуснала грешка при прилагане на правото, като е презюмирала, че на втория жалбоподател са били известни определени данни:
                  
                              —
                           
                           
                              Комисията е допуснала фактическа грешка и грешка при прилагане на правото, като е презюмирала, че на търговците са били известни всички данни, съдържащи се в чат на Bloomberg, просто защото са влезли в чат стая. Следователно Комисията или неправилно е изтълкувала, или е разширила твърде много приложението на съществуващата съдебна практика.
                           
                        
            
                  4.
               
               
                  Четвърто основание: Комисията е допуснала явни фактически грешки и грешки при прилагане на правото при изчисляването на размера на глобата:
                  
                              —
                           
                           
                              Комисията се е отклонила по недопустим начин от Насоките за определяне на глобите, като не е изчислила стойността на продажбите въз основа на последната пълна година от твърдяното нарушение.
                           
                        
                              —
                           
                           
                              Комисията е нарушила принципа на равно третиране при определянето на специалния коефициент за постигане на възпиращ ефект.
                           
                        
                              —
                           
                           
                              Комисията се е отклонила по недопустим начин от Насоките за определяне на глобите, като не е използвала най-добрите налични данни за изчисляване на стойността на продажбите.
                           
                        
                              —
                           
                           
                              Комисията е допуснала грешки в преценката при разглеждането на тежестта и смекчаващите обстоятелства.
                           
                        
                              —
                           
                           
                              Комисията е допуснала явни фактически грешки в преценката на продължителността на твърдяното нарушение.